《司寇临海敬所王公阅视三镇远以图说见遗赋诗二章为报 其一》
明代·朱多炡

鸣笳伐鼓出居庸，凭轼边城万骑从。每饭未尝忘巨鹿，一编今已尽卢龙。

行专阃外纾筹策，归向尊前论折冲。莫道书生无剑术，箾中霜色吐芙蓉。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。